# ΠΛΟΗΓΗΣΗ

# ΕΞΕΙΔΙΚΕΥΜΕΝΟΣ ΠΟΛΥΧΩΡΟΣ ΑΝΑΠΤΥΞΗΣ ΔΕΞΙΟΤΗΤΩΝ

**Δελτίο Τύπου**

Ο Εξειδικευμένος Πολυχώρος Ανάπτυξης Δεξιοτήτων «Πλοήγηση» και η Τεχνόπολη Δήμου Αθηναίων, παρουσιάζουν την έκθεση φωτογραφίας με τίτλο «Ομορφιά στη Σκιά των Πραγμάτων».

Πρόκειται για μια φωτογραφική ομάδα που λειτουργεί στην Πλοήγηση από το 2015 και που αποτελείται από νέους και νέες με αναπτυξιακές και ψυχοκοινωνικές διαταραχές και συνομιλίκους τους τυπικού πληθυσμού από την κοινότητα και τη γειτονιά.Στην ομάδα αυτή η δυσκολία εξαφανίζεται, καθώς, αυτό που μετράει είναι το frame που αναδεικνύει τη σημασία του μη σημαντικού, την ομορφιά στη σκιά των πραγμάτων.

Συντονιστής της ομάδας, ο φωτογράφος και δάσκαλος φωτογραφίας **Μπάμπης Κουγεμήτρος.**

Σας περιμένουμε όλους και όλες στα εγκαίνια της έκθεσης, τη **Δευτέρα 20 Ιανουαρίου** και ώρα **19:00**, σε εκδήλωση που θα πλαισιωθεί με συναυλία από το μουσικό σχήμα της Πλοήγησης «Πλοηγοί», με συντονίστρια τη μουσικοθεραπεύτρια και υπεύθυνη τμήματος επαγελματικής ένταξης, **Μαρία Παπαρδάκη**.

Πρόεδρος και υπεύθυνη προγραμμάτων της Πλοήγησης: **Βασιλεία Κατσαούνου**.

Χώρος Έκθεσης: **Τεχνόπολη Δήμου Αθηναίων, Δεξαμενές Καθαρισμού,** Πειραιώς 100 Γκάζι.

Διάρκεια Έκθεσης: 20,21 & 22 Ιανουαρίου 2025 Ώρες 10:00-21:00

Είσοδος Ελεύθερη

\*Στο χώρο θα λειτουργεί παράλληλα και έκθεση εικαστικών από την ομάδα εικαστικών της Πλοήγησης, με συντονίστρια την εικαστικό και θεατρολόγο **Ιωάννα Καλαβρού**.

Η έκθεση φωτογραφίας είναι αφιερωμένη στη μνήμη της αγαπημένης μας Λυδίας Νασούλα, μέλος της ομάδας μας, που μπορεί να αναχώρησε για το μεγάλο ταξίδι, είναι όμως μαζί μας μέσα από τις υπέροχες φωτογραφίες της.